لینا چنداورکر
لینا چنداورکر انگریزی Leena Chandavarkar ایک بھارتی فلمی اداکارہ ہے لینا آرمی بیک گراؤنڈ رکھتی ہیں انھیں فلموں میں سنیل دت لائے تھے فلم تھی  من کا میت   یہ فلم تو نہیں چلی مگر لینا کو کافی ساری اور فلمیں ملنے لگیں شوخ چنچل سی لینا نے کئی کامیاب فلمیں دیں اور بڑے بڑے اسٹارز کے ساتھ کام کیا وہ دلیپ کمار کی بہت بڑی فین رہی ہیں اس لیے انکی یہ تمنا تھی کہ دلیپ صاحب کے ساتھ بھی کام کریں اور انکی یہ تمنا پوری بھی ہوئی دلیپ کمار کے ساتھ لینا نے بیراگ فلم میں کام کیا اپنے کریئر کے پیک پر انھوں نے شادی کرنے کا فیصلہ کیا اور اپنی پسند سے گوا کے چیف منسٹر کے بیٹے سدھارتھ بندودکر سے شادی کر لی مگر شادی کے صرف گیارہ دن بعد ہی سدھارتھ کو اپنی ہی گن سے گولی لگ گئی اور ساری خوشیاں ماتم میں تبدیل ہو گئیں سدھارتھ چھ سات مہینے ہسپتال میں زیر علاج رہنے کے بعد فوت ہو گئے محض پچیس سال کی عمر میں لینا بیوہ ہو گئی لینا کو لگنے لگا کہ وہ مانگلک ہیں اس لیے انکے شوہر کی موت ہو گئی مگر انکی ساس نے انھیں سمجھایا اور انکی حوصلہ افزائی کی سدھارتھ کی موت کے بعد لینا ڈپریشن میں جانے لگی اور ان میں جینے کی خواہش ختم ہونے لگی مگر والدین اور دوستوں کے بہت سمجھانے پر وہ دوبارہ سے فلموں میں کام کرنے لگی تب انکی ملاقات گلوکار کشور کمار سے ہوئی کشور کمار لینا کو دھیرے دھیرے واپس زندگی کی طرف لائے دونوں نے شادی کرنے کا فیصلہ کیا مگر دونوں کی عمر میں بیس سال کا فرق تھا اس لیے لینا کے والدین اس شادی کے خلاف تھے مگر پھر بھی لینا نے کشور سے شادی کی انکا ایک بیٹا بھی ہوا لینا کہتی ہیں کہ سب مجھ سے کہتے تھے تم بہت خوبصورت ہو اور میں نے کبھی یقین نہیں کیا مگر جب کشور کمار نے مجھ سے شادی کی تب مجھے لگا میں واقعی خوبصورت ہوں کیونکہ مجھ سے پہلے انکی جو تین بیویاں تھیں وہ بے حد خوبصورت تھیں شادی کے سات آٹھ سال بعد کشور کمار کی بھی وفات ہو گئی  سال کی عمر میں لینا ایک بار پھر بیوہ ہو گئی لینا کشور کمار کی پہلی بیوی روما اور انکے بیٹے امیت کے ساتھ ہی رہنے لگی مگر لینا کی پریشانیوں کا انت یہیں پر نہیں ہوا لوگوں نے انکی کردار کشی بھی کی کہ انکے اپنے سوتیلے بیٹے امیت کمار کے ساتھ غلط تعلقات ہیں مگر لینا نے ہمت سے کام لیتے ہوئے اس بات کو ہمیشہ جھٹلایا دیوالی کا فیسٹیول انھیں اداس کر دیتا ہے کیونکہ انکی ماں پہلے شوہر اور کشور کمار کی وفات دیوالی کے آس پاس ہی ہوئی تھی اور لینا کے بھائی نے بھی دیوالی کے آس پاس ہی خودکشی کی تھی لینا اور انکی فیملی اب لائم لائٹ سے دور ہی رہتی ہے